Toshkentda “Farzandimga kitob sovg‘a qilaman” aksiyasi o‘tkaziladi

Toshkent shahar ma’naviyat va ma’rifat kengashi 2-aprel — “Xalqaro bolalar kitoblari kuni”da “Farzandimga kitob sovg‘a qilaman” loyihasini amalga oshirishini ma’lum qildi.

Ushbu aksiya “Sog‘lom bola yili” munosabati bilan bolajonlarning ma’naviy yetuk, yanada sog‘lom bo‘lishini ko‘zlab o‘tkaziladi.
Kengash ota-onalarni shu kuni mazkur loyihada qatnashib, o‘g‘il-qizlarga kitoblar sovg‘a qilishni, o‘z farzandlarini respublika bolalar kutubxonasi, joylardagi axborot-resurs markazlariga a’zo qildirishga chorlagan.
“‘Farzandimga kitob sovg‘a qilaman’ loyihasida faol ishtirok etib, dilbandlaringizning dunyodagi eng qimmatbaho xazina, sodiq do‘st — kitob bilan do‘stlashishlariga o‘z hissangizni qo‘shasiz, degan umiddamiz”, — deyiladi xabarda.